**ÖKO MUNKAKÖZÖSSÉG MUNKATERVE**

 **2023-2024**

**„Óvni, ami teremtetett!”**

Helyzetelemzés

Helyzetkép

Iskolánk székhelye Marcali-Boronka városrészben található. Ezen kívül két telephellyel rendelkezik az intézmény. Egyik telephely Siófokon, másik Pécsen található. Mindhárom intézmény különböző adottságokkal rendelkezik.

A székhely **Boronka-Melléki Tájvédelmi Körzet** közelében helyezkedik el. Az iskola nagy udvarral rendelkezik, mely adottságot kihasználhatuk tanulóink tágabb környezetének megismerésére és kiskert programot is indíthattunk.

Siófoki telephelyünk:

A tanévet a régi iskolaépületben indítottuk, de iskolánk október végén át fog költözni a siófoki városi önkormányzattól bérelt egykori óvoda épületébe. Iskolánk zöldövezetben, sok fával, bokorral övezett.

Tavasszal megkezdjük a gyermekekkel közösen az iskola udvarának és környezetének folyamatos gondozását, szépítését. A kinti munka során szeretnénk, ha gyermekeink komplex cselekvésen keresztül élményszerű tapasztalathoz jutnának. Olyan viselkedésformák gyakorlását, melyek segítségével elsajátíthatják az élő természet megfigyelésének módját. Célunk, hogy a természettel való szoros együttlétet megtapasztalják. Az iskola udvarában lévő növények, a fákon fészkelő madarak megismertetése, megfigyelése.

Szeretnénk egy kertet kialakítani, amelyet közösen gondozunk majd, mindig az adott évszakhoz kapcsolódó munkálatokat végezzük el. Már korábban kialakítottunk egy komposztálót, melyet folyamatosan működtetünk.

A csoportszobák és folyosók dekorálása a környezettudatos szemléletnek megfelelően. Beltéri növények ápolása, öntözése.

Iskolánk minden pedagógusa, segítő munkatársa, technikai dolgozója nyitott a környezettudatos magatartásra nevelés kérdésében. Az iskola minden dolgozója tudatában van a fenntarthatóság kérdéskörének fontosságával, és ezt a szempontot a mindennapi munkájuk során érvényesítik. Intézményünk a szülőkkel és kisebb helyi közösségekkel együttműködve szeretnénk részt venni a helyi környezeti problémák vizsgálatában és azok megoldásában.

Öko-szemlélet formálók vagyunk a foglalkozásokon és a foglakozáson kívül is. Minden tevékenységet olyan módon végzünk a gyermekekkel, hogy közben a lehető legnagyobb mértékig megpróbáljuk tiszteletben tartani az élővilág érdekeit. Célunk a környezettudatosabb életvitel kialakítása, és erősítése. Minden igyekezetünkkel próbálunk takarékosan bánni az energiaforrásokkal, csökkenteni a hulladékok mennyiségét, illetve szelektíven gyűjteni azt. Az iskolánk mind külső és belső környezetét esztétikusan kialakítani.

Számunkra legfontosabb, hogy intézményünk működtetése környezetkímélő módon történjen.

Pécsi telephelyünk

7632. Pécs, Polgárszőlő utca 32-34. szám alatt egy kertvárosi övezetben található, ahol sok park és játszótér van. Szűkebb, tágabb környezet megismerésére különféle lehetőségeink adódnak. Tanulóink a balkonládás technikák elsajátításával ismerkednek. Sétáink alkalmával tapasztalatot gyűjtünk, tanulmányozzuk a természetet és beszélgetünk a minket körülvevő környezetről, s annak védelméről.

Iskolánk helyzetképe

A környezeti és egészségnevelés minden tipikusan és atipikusan fejlődő gyermek számára fontos, a nevelésében – a későbbi életvitel kialakítása érdekében- igen hangsúlyos szerepet kap. A fogyatékosság okozta megismerési funkciók sérülései megkívánják úgy a természeti, mint a társadalmi környezet vonatkozásában, hogy ez a nevelési terület is elsajátításra kerüljön.

Fenntartható szemlélet kialakítását intézményünk mindig szem előtt tartotta, azonban ez a 2021-es évtől még tudatosabbá vált. A fenntarthatósággal kapcsolatos témanapok és a fenntarthatóság témahete fókuszba helyezi ezt a szemléletet, de a mindennapokban is folyamatosan megjelenik ez a szemlélet. Ez a tanulók szokásrendszerébe beépülve, elősegíti a megkívánt magatartást.

Célunk, hogy tanulóinkat képessé tehessük a lehető legönállóbb és leggazdaságosabb életre. Gazdaságilag is nagy teher a szülőknek tanulóink ellátása, ezért arra kell törekednünk, hogy ehhez is segítséget adjunk a családok számára. Fontos szempont a fenntarthatóság szemléletében, hogy ezt a szülőket bevonva valósítsuk meg.

ÖKO munkaközösség tagjai

1. Berta Anikó
2. Eitmanné Szepesi Katalin
3. Foki Márta
4. Kovács Patricia
5. Nagy Brigitta
6. Péterné Réder Ildikó
7. Szabó Emília – munkaközösség vezető
8. Varga Emőke
9. Vizbor Kata
10. Zsámbokiné Garamvölgyi Erika

Az iskola hitvallása:

„Óvni, ami teremtetett!”

A környezeti nevelés cél és feladatrendszere

Célmeghatározások

* pozitív attitűd kialakítása a mindennapi környezetvédelem iránti tágabb és szűkebb környezetükben
* kortárscsoportok közötti kapcsolat elősegítése
* az iskolaközösség külső és belső ÖKO kapcsolatrendszerének gazdagítása-kapcsolati háló bővítése
* kiemelt célunk környezetünk természeti értékeinek megismerése
* az élő és élettelen környezet kapcsolatának megismerése
* a természeti értékek megóvása
* életvezetési képességek fejlesztése
* proszociális viselkedés erősítése a programok és a mindennapok során

Feladatunk

* a természeti, az épített, a társadalmi környezet fenntarthatósága érdekében szükséges magatartásminták, ismeretek, értékek, életviteli szokások megtanítása, kialakítása
* faültetés, madárvédelem
* madarak megfigyelése és gondozása
* környezetben található növények megismerése (termesztett és vadon élő)
* a gyakorlati kert adta lehetőségek kihasználása: növények szaporítása, ápolása, gondozása
* közvetlen környezet díszítése, szépítése
* az intézmény minden dolgozója ismerje meg a takarékossággal kapcsolatos teendőket (kőbe vésett hogyanok - <http://maltaifejleszto.hu/2021/05/29/1397/>)
* a dolgozók járjanak elöl jó példával a környezetvédelem területén
* a tanult ismeretek folyamatos ellenőrzése, a hatékonyság felmérése
* a tevékenység széleskörű megismertetése – reklámozása, ismeretterjesztő tablók készítése – térkép a környezetünkben élő védett növényekről, állatokról
* a természeti környezetre alapozott programok továbbfejlesztése
* kapcsolatok teremtése civil szervezetekkel, önkormányzattal, egyesületekkel, a meglévő kapcsolatok továbbfejlesztése
* olyan képességek, személyiségvonások kialakítása, amelyek hatékonyabbá tehetik a fenntarthatóság megvalósítását
* fejlesztések megvalósítása, pl.: illegális hulladéklerakók feltérképezése, papírgyűjtés, szemétszedés
* energiaőr kijelölése telephelyeként
* Az iskola udvarának, iskolakert további szépítése, gondozása, az évszakhoz kapcsolódó munkálatainak elvégzése.
* Komposztáló folyamatos működtetése.
* A csoportszobák és folyosók dekorálása a környezettudatos szemléletnek megfelelően. Beltéri növények ápolása, öntözése.
* A tanulók megfelelő környezeti hozzáállásának, a környezetet védő magatartásnak és a megfelelő attitűdök folyamatos kialakítása.

Színterek, szervezeti keretek

– iskolai: tanítási óra, projektnap, témahét, továbbképzés

– szabadtéri tevékenységek

– iskolán kívüli: állatkert, botanikus kert, kirándulások, kiállítások, előadások, együttműködés civil szervezetekkel

Hosszú távú pedagógiai célok

– Az ökológiai gondolkodás kialakítása, fejlesztése

– Az érzelmi és értelmi környezeti nevelés

– Tapasztalaton alapuló, kreatív környezeti nevelés

– A környezettudatos magatartás és életvitel segítése

– Az egészséges életvitelhez szükséges képességek fejlesztése

– Társiskolákkal, Zöld Óvodákkal (ÖKO) kapcsolatfelvétel

|  |  |
| --- | --- |
| **MUNKATERV** | **BESZÁMOLÓ** |
| **Program** | **Felelős** | **időpont** | **Igen** | **Nem** |
| Tanévnyitó értekezlet:Öko munkaközösség újraszervezése | int.vezető | 2023.08.29. |  |  |
| Öko munkaterv leadásaÖko munkaterv elfogadása | munkaközösségmunkaközösség-vezető | 2023.09.14.2023.09.19. |  |  |
| Állatok világnapja | munkaközösség megbízott tagja | 2023.10.04. |  |  |
| „Legyünk még zöldebbek!” ötletbörze – Javaslatterv összeállítása, hogy az iskolai életünk működésében hogyan lehetnénk fenntarthatóbbak? | munkaközösség-vezető | 2023.10.05. |  |  |
| Kérdéses programelem: Papírgyűjtés plakátjának elkészítésePapírgyűjtés Marcali a nappali szociális ellátással közösen.  | munkaközösség és int. vezető | 2023. 10.17-21 |  |  |
| Advent fenntartható módon - megbeszélés | munkaközösség-vezető | 2023.11.09. |  |  |
| Karácsony ünnepség, ajándékozás fenntartható módon - megbeszélés | munkaközösség-vezető | 2023.12.08. |  |  |
| Öko témakörhöz kapcsolódó világnapok a második félévben-pályázatok keresése, programok megbeszélése | munkaközösség-vezető | 2024.01.12. |  |  |
| Víz világnapja | munkaközösség-vezető által megbízott személy (Szivárvány csop.vez.) | 2024.03.22. |  |  |
| Fenntarthatósági témahét:A Föld napja  | munkaközösség-vezető és az általa megbízott személy(Napsugár csop.vez.) | 2024.04.22-26. |  |  |
| Madarak és fák napja | munkaközösség-vezető által megbízott személy (Nefelejcs csoport) | 2024.05.10. |  |  |
| Környezetvédelem világnapja | munkaközösség-vezető | 2024.06.05. |  |  |
| Éves munka értékelése, tapasztalatok megbeszélése | munkaközösség-vezető | 2023.06.06. |  |  |